
PROME MINISTER 


Evelin Wever-Urves 


E TEN ARU UBA. PA RI 

MIYON EURO FOR DI UNION EUROPEO 
TA PA FINALISA E PROYECTO DI 
E-GOVERNMENT 


urante e Innovation Summit 2024 diaranson ultimo 

riba e tema "EVOLUCION", Prome Minister Evelyn 
Wever-Croes den su discurso di apertura, a duna un 
resumen di e-Government, cu ta un proyecto ambisioso 
di Gobierno di Aruba desde principio di gobernacion. 
Mundo ta den un era di avanse technologo cu ta 
bayendo hopi line y Aruba no ta keda simplemente un 
observador den esaki. Aruba a tuma pasonan sigificante 
pa modernisa nos servicionan publico, haciendo nan 
mas accesibel, eficiente, y transparente. E iniciativa 
aki ta evidencia di e compromiso di Gobierno di Aruba 
pa uza tecnologia pa mehoramento di nos comunidad, 
asegurando cu nos ta ekipa pa enfrenta e retonan di 
siglo 21 nos dilanti. 


Prome Minister a expresa cu e esfuersonan di Gobierno 
di Aruba a ser reconoci y sosteni pa Union Europeo, 
for di unda Aruba a ricibi fondonan substancial pa 


sostene nos esfuersonan. Aruba a logra y a firma e 
acuerdo financiero di 14.2 miyon euro pa por finalisa e 
proyecto di digitalisacion di e procesonan di Gobierno, 
e-Government. E suma aki lo wordo duna den tranche. 
Na momento cu Aruba entrega un plan pa un proyecto, 
y e wordo aproba, Aruba lo ricibi e placa, y unabes 
finalisa, lo por aplica pa e siguiente proyecto. E prome 
tranche di e fondonan aki ta destina pa realisa e proyecto 
di e-Government cu ta inclui desaroyo di insfrastructura 
digital clave, implementacion di medidanan di siguridad 
y tambe lansamento di programanan piloto disefia pa 
test y refina nos avanse pa gobernacion digital. 


“E logro aki cu Union Europeo ta subraya e confiansa 
den nos vision y e potencial di nos proyectonan cu ta 
sirbi tambe como un ehempel di avanse den innovacion 
den Caribe. E sosten financiero aki no solamente ta un 
inversion den nos technologia, pero e ta un inversion 
den nos hende, den nos pais, den nos gobierno y den 
nos futuro. Nos vision pa Aruba ta pa innovacion ta 
inclusivo, unda cada ciudandano tin e oportunidat pa 
contribui y beneficia di nos avanse tecnologico. Apesar 
cu por encontra retonan na caminda, tambe lo tin 
posibilidadnan sin limite”, Prome Minister a expresa. 

Prome Minister a duna un 
discurso na e evento organisa pa 
trahadonan social 


) iba dia Mundial di Trahado Social, Prome Minister Evelyn 

.Wever-Croes a atende un evento organisa pa Minister 
di Asuntonan Social como gradicimento pa e trabou cu nan 
ta bin ta eherciendo y pa celebra e dia special aki cu nan. 
Riba e mainta aki, Prome Minister tabata tin e oportunidad 
di duna un discurso, na unda el a indica cu e dia aki ta un 
dia pa para keto y celebra, pero tambe pa reflexiona riba e 
contenido di trabou social cu nos mester pa wordo ehecuta 
aki na Aruba y henter mundo. 


Tambe, prome cu finalisa su discurso, Prome Minister a 
comparti su preocupacion pa cu tema di abuso sexual di 
mucha na Aruba. El a splica cu desde inicio di gobernacion 
di Gabinete Wever-Croes, Gobierno a haci tur loke tabata 
na nan alcanse pa purba yuda na preveni e abuso contra 
nos muchanan. Gobierno a traha leynan y proceduranan 
pa percura pa haci e castigo pa cu e acto aki mas severo. 
A purba traha riba prevencion y educacion cu ta hopi 
importante pa yuda preveni y a pone mas atencion na e 
veld social biniendo cu e Codigo di Proteccion, "Signs of 
Safety. Tambe a firma MOU's pa cuido di victima. A construi 
e Family Justice Center y mucho mas. 


Prome Minister a indica cu apesar di tur loke cu Gobierno a 
haci pa purba na preveni abuso contra nos muchanan, na 
momento cu a haya resultado di e estudio haci, a yega nae 
conclusion cu 99% di e casonan di abuso sexual di mucha 
ta wordo cometi pa un persona hopi cerca di mayornan of 
famia di e mucha. E resultado aki sigur ta trece cu ne hopi 
duda y ta pone nos cuestiona, kico por wordo haci den e 
caso aki. Pa cu esaki, Prome Minister a pidi e trahadonan 
social pa yud’e bin cu ideanan y opcionnan pa con por sigui 
conscientisa e comunidad lo mas posibel riba e tema aki, 
pa asina preveni cu e casonan aki ta sigui pasa den futuro. 


"Esaki ta un dolor grandi cu mi ta carga den mi curason y mi 
kier a comparti’e cu cada un di boso, pidiendo boso como 
experto yudansa den proteha nos criaturanan indefenso, cu 
ta conta riba nos pa proteccion. Mi ta gradici boso di curason 
pa tur boso esfuerso y dedicacion den e veld social, y mi ta 
spera cu boso sa cu como Prome Minister di pais Aruba, mi 
tin un respet inmenso pa boso trabou", Prome Minister a 
expresa. 


GABINETE 
WEVER-CROES TA 


GRADICI TUR TRAHADO 


SOCIAL PA NAN 


DEDICACION Y PASION - 
PA TRAHA NA BIENESTAR 


DI COMUNIDAD 


iba 19 di Maart ta dia Mundial di Trabou Social y ta 
un dia na unda ta para keto na tur e trabounan cu 
ta wordo haci riba e veld social. Riba e dia special aki, 
Minister di Asuntonan Social Rocco Tjon, a organisa un 
evento pa trece tur trahado social hunto pa duna nan 


atencion special den un sesion di relaha y dominio pa 
asina por tuma decisionnan miho. E tema di e afia aki 
ta "Buen Vivir", cu ta un concepto conoci entre esnan cu 
ta den e veld social. "Buen Vivir' ta duna e hermentnan 
necesario, y ta inspira esnan den e veld pa realisa cu pa 
cada reto, tin un solucion. 


E trahadonan social tambe a haya un presentacion di 
sefiora Milly Lacle riba e tema di con pa nan relaha nan 
mes, bahando e stress di tur dia y hayando e pas cu nan 
mester. Un presentacion sigur hopi intersante cu a cay 
na un bon momento pa cada un di nan. 

Prome Minister Evelyn Wever-Croes tabata presente na 
e ocacion special aki, na unda e tabata tin e oportunidad 
di comparti un rato cu esnan cu ta labora den e veld 
social. Prome Minister a expresa di ta sumamente 
honra di por a celebra un rato e dia importante aki cu 
nan mirando cu trabou social ta uno noble y ta exigi hopi 
pasenshi y dedicacion, y e mandatario tin hopi respet pa 
esnan cu ta haci e trabou aki. 


"Como Prome Minister di pais Aruba, mirando e 
problematica grandi cu tin den sociedad pa loke ta 
abuso sexual di nos muchanan, mi a pidi nan pa yuda 
nos. E topico aki sigur tin nos atencion desde inicio di 
gobernacion. Gobierno a purba bringa e problematica aki, 
cambiando leynan, introduciendo castigo mas severo, a 
bin cu ley cu no ta caduca nunca, a bin cu Codigo di 
Proteccion, "Signs of Safety, y a traha e Family Justice 
Center. E inversion den e cartera social tabata uno 
grandi, pa asina purba di tur manera baha e porcentahe 
di casonan di abuso sexual contra muchanan, dunando 
nan e proteccion cu nan merece. 

Continuacion TRAHADO SOCIAL.... 


Ta importante si pa remarca cu na momento cu e estudio 
a sali indicando cu mayoria di casonan na Aruba, ta 
wordo cometi pa esnan cu ta cerca di e mucha, manera 
famia, amistadnan, tanta, omo etc., ta haci e proceso pa 
bringa esaki uno mas dificil. Pa e motibo aki mi a pidi e 
trahadonan social, pa sigui yuda nos busca maneranan 
pa proteha nos muchanan contra abuso sexual", Prome 
Minister a enfatisa. 


Prome Minister a expresa cu e tabata un atardi ameno, 
na unda cu por a wak cu e trahadonan social a wordo 
trata bon, y cu nan a disfruta hopi di e atardi aki bon 
mereci. E trabou aki no ta uno facil, pero na Aruba nos 
trahadonan social ta traha cu nan alma y curason pa yuda 


tur esnan den necesidad, specialmente nos muchanan 
cu ta depende di nos pa proteha nan. E trahadonan aki 
a sa di demostra cu nan ta capas y cu nan tin e pasion 
pa haci e trabou debidamente. 


"Den nomber di Gobierno di Aruba, mi ta gradici cada 
un di nan pa nan dedicacion na yuda esnan cu mas tin 
mester, specialmente nos muchanan. E respet pa cada 
un di boso ta grandi, pasobra ni con hopi reto tin den 
boso caminda, boso a sa di demostra cu boso ta sigui 
duna tur loke boso tin, y traha duro, surpasando cada 
obstaculo. Mi kier a bisa cada un di boso danki pa tur 
boso esfuerso, y sa cu Gobierno lo sigui sostene cada 
un di boso den e lucha aki", Prome Minister a expresa. 

MINISTER 

MINISTER MADURO A REUNI 
CU SECRETARIO DI ESTADO 
RIBA E TRABOUNAN HACI DEN 
CUADRO DI LANDSPAKKET RIBA 
E TERENO FISCAL NA ARUBA 

Continuacion REUNION CU 


iaranson Minister Maduro di 

Finansa hunto cu e profesionalnan 
di Departamento di Impuesto a reuni cu 
Secretario di Estado sra. Van Huffelen 
pa asina duna un bista di e trabounan cu 
ta wordo haci den cuadro di Landspakket 
riba e tereno fiscal na Aruba. 


Durante e reunion a brinda un 
presentacion di e cambionan cu a wordo 
introduci pa por cumpli cu tema C di e 
Landspakket. Entre nan, a duna un 
bista di e implementacion di e Plan di 
Impuesto 2023 y e resultado te awo di 
e cambionan fiscal aki cu ta toca tema 


VAN HUFFELEN.... 


| 


C1 di e Landspakket. A splica tambe 
riba e bon noticia cu Aruba ta riba e 
lista di cooperacion y transparencia 
fiscal di OECD cu ta toca tema C2 di e 
Landspakket. Fuera di esaki a indica cu 
ta trahando awo riba tema C3 y C4 di e 
Landspakket pa fortifica e administracion 
y hisa e nivel di cumplimento/compliance. 


Por ultimo a indica tambe cu reunionnan 
ta wordo hiba acabo pa yega na un 
palabracion fiscal entre Hulanda y Aruba 
den e prome kwartaal di aña 2024 pa 
asina por cumpli tambe cu tema C5 di e 
Landspakket. 


E reunion a bay den bon ambiente 
na unda cu Minister Maduro y e 
profesionalnan di DIMP a tuma tempo pa 
asina por a contesta tur pregunta y brinda 
mas informacion pa asina e Secretario di 
Estado Hulandes por ta miho informa di 
e trabounan riba e tereno fiscal na Aruba. 


Minister Maduro ta gradici sra. Van 
Huffelen pa su bishita y e cooperacion 
di Hulanda pa yuda na fortifica DIMP. E 
mandatario ta gradici tambe e ekipo di 
DIMP pa e gran trabou cu ta wordo haci 
pa Aruba por conta cu un sistema fiscal 
cu ta traha na bienestar di nos Pais. 

MINISTER DI CULTURA TA 
FELICITA TUR POETA PA NAN 
PARTICIPACION NA E EVENTO 
‘POETA DI PATRIA’ DEDICA NA 

NOS PATRIA STIMA ARUBA 

Continuacion 
POETA DI PATRIA.... 


Ree Minister Maduro di Cultura a presencia 
e evento 'Poeta di Patria," na unda nos poetanan a 
deleita e publico presente na Fort Zoutman cu nan poema 
dedica na honor di nos Patria Aruba na ocasion di e 


celebracion di nos Dia di Himno y Bandera. 


Tabata un anochi bunita, yena cu talento y creatividad 
di nos poetanan local, na unda Minister Maduro a tuma 
un rato pa recorda e poeta sra. Nena Ponson cu algun 
dia pasa a bay descansa den brasa di Sefior. Sra. Nena 
semper a deleita publico cu su poemanan y su manera 
unico di declama esakinan na honor di Aruba. 


E mandatario a recorda tambe e aporte sin igual di sr. Atan 
Lee kende a cuminsa cu e evento bunita y importante aki 
na afia 2014. 


Ganador absoluto di 'Poeta di Patria' a keda den persona di 
sr. John Freddy Montoya cu su poema ‘Ki Bal’. Finalistanan 
a keda den persona di sra.Gilia Croes, sr. Luis Rodulfo, 
sra. Aurelia Croes y sra. Estefana ‘Titi Tromp-Gil. 


Minister Maduro ta gradici Comision Celebracion Dianan 
Nacional, Departamento di Cultura y Fundacion Corector 
di Papiamento pa un otro evento 'Poeta di Patria’ exitoso, 
y ta gradici tur participante pa nan aporte pa haci e evento 
aki uno grandi un biaha mas. 

MINISTER 


Ds Ooo 


REDUCCION DI 
PRIMA DI AZV 


DH Oot 

Kico esaki kermen pa e pensionado? 


E pensionado ta ricibiendo un reduccion di prima AZV di 6.5% pa 
5.0% riba su prome 30.000,- florin. Dus e ta pagando menos. 


E reduccion aki ta beneficia e fondo di AOV y gobierno ta usa 
esaki pa aumenta e AOV cu un extra 1,1% yegando asina 4,1%. 
Asina e pensionado soltero ta subi cu 50,- florin pa luna y 
637,50,- pa aña. 

Minister Dangui Oduber 


JANUARI 2024 A AUMENTA E 
UITKERING DI PENSIOEN DI 
BIEHES CU 4.12% 


EN di aña 2023 Minister Dangui Oduber 
a anuncia aumento di uitkering di 
pensioen di biehes cu un 4.12%. Afia 
2020 y aña 2021 tawata e afianan di mas 
dificil den historia di nos pais. Minister 
Oduber ta contento di por bisa cu semper 
e la corda ariba e populacion cu ta cobra 
pensioen di biehes y por mustra cu a zorg 
pa aumenta e uitkering manera cu a haya 
e oportunidad. 


Cue aumento di4.12% aki, pensionadonan 
cu ta parehanan casa a ricibi un aumento 
di 84,- florin pa luna y pa pensionadonan 
soltero esaki ta un aumento di 50,- florin 
pa luna. 


E pandemia a pone retonan grandi nos 
dilanti como pais, pero hunto den union 
pais Aruba a surpasa tur. Ora nos a kere 
cu situacion lo bira miho e guera na 
Ukraina a cuminsa y esaki a conduci na 
inflacion rond mundo y factornan externo 
cu tin hopi influencia riba Aruba. 


Como e Minister encarga cu SVb, 
naturalmente tin cu pensa riba nos 
grandinan y con pa yuda nan den e presion 
cu inflacion a trece cune pa nan. No 
obstante tur e retonan di afia 2020 y 2021, 
afia 2022 a cuminsa mustra mehorancia 
y 2023 tawata uno excepcional pa nos 
turismo y economia. E recuperacion rapido 
di nos turismo y economia ta keda ta uno 
sublime y ta danki na esaki Gobierno por 
aumenta e uitkering di pension di biehes. 


Minister Oduber a indica cu manera tur 
cos ta bayendo Aruba a sera un afia 2023 
historico y cu un recuperacion di 100% 
di nos turismo den comparacion cu afia 
2019. Esaki sigur ta un logro hopi grandi 
pa pais Aruba y e ta demostra e resiliencia 
di nos comunidad. Tur esaki a conduci cu 
tin espacio pa ahusta uitkering di pensioen 
di biehes. 


TECNOLOGIA INNOVATIVO DEN 
INDUSTRIA AGRICOLA LO SIGUI 
BENEFICIA ECONOMIA DI ARUBA 

Continuacion TECNOLOGIA INNOVATIVO.... 


rome cu e Aruba Investment Summit 2024, minister 

Geoffrey Wever a bishita Royal Peppers na 
Waddinxveen. Royal Peppers a invita e mandatario pa 
wak con ta usa technologia di cultivo pa produci na un 
manera efectiente promenton di diferente color. 


Royal Peppers ta un compania di famia, di rumannan 
Peter y Patrick van den Bosch cu produccion di 
promenton na 5 diferente localidad na Hulanda. 


Durante e bishita na Glastuinbouw Royal Peppers, 
minister Geoffrey Wever, hunto cu representate di 
ministerio di naturalesa, Sr. Anko Koopmans y directora 
di Departamento di Asuntonan Economico, Comercio y 
Industria sra. Maria Dijkhoff- Pita a haya un splicacion 
y tour di Sr. Peter van den Bosch riba con e compania 
ta produci promenton a base di tecnologia innovativo di 
Cultivo. 


E compania a indica cu basa riba peticion di cliente 
ta produci e cantidad y color desea di promenton. 


Royal Peppers E 

Pa garantisa e calidad di produccion, e compania ta 
registra tur datos via un sistema computarisa. Acceso 
na e datos ta disponibel na cualkier momento pa wak 
con e proceso di cultivo di e promentonnan ta bayendo. 


Diversifica Aruba su economia ta prioridad di maneho 
economico di gobierno di Aruba. Stimula agricultura 
comercial y inversionnan den esaki ta di sumo 
importancia pa desaroyo di e industria agricola como 
otro pilar di economia. 

W 

Ta un realidad economico cu Aruba ta importa mayoria 
producto entre otro fruta y berdura. P'esey ta importante 
pa explora e rol di tecnologia innovativo pa desaroya e 
industria agricola. 


Companianan Hulandes como lidernan den uzo den 
tecnologia innovativo di cultivo y exportacion na mundo 
ta un partner importante den esaki, segun minister 
Geoffrey Wever. 

Minister Geoffrey Wever: 


ARUBA INVESTMENT SUMMIT A 
POSICIONA ARUBA COMO UN 
OPCION FACTIBEL PA INVERSION 
HULANDES EUROPEO DEN 


REGION 


DI CARIBE 


Aruba Investment Summit cu a tuma luga ayera a resulta 

den un exito rotundo, atrayendo mas di 100 participante. 
E evento a ilustra claramente e potencial economico di 
Aruba y e interes di inversionistanan Hulandes, den e 
oportunidadnan cu Minister di Asunto Economico a presenta 
durante e Summit. 


Tin potencial pa centronan di Oranjestad y San Nicolas, tambe 
pa e desaroyo y di agricultura comercial na Aruba. Tambe 
tabata tin presentacion encuanto e transition energetico y 
potencial den maneho di desperdicio na Aruba . Esaki ta 
reafirma Aruba su posicion como un destino atractivo - #1 
den region Caribe - pa inversion, segun minister Geoffrey 
Wever. 


E feedback ricibi a subraya e necesidad pa enfoca riba 
innovacion y sostenibilidad den cuadro di desaroyo 
economico, y optimalisacion di uzo di recursonan. 

Ademas, e interes tabata notabel den e vision pa conecta 
centro di ciudad di San Nicolas cu lama Caribe. Conectando 
centro di ciudad cu lama ta habri oportunidadnan nobo 
ariba un area proyecta di ta 103,000 m2. Nan interes tabata 
imenso ariba con y ki tipo di desaroyo por tuma lugar, y den 
ki ‘timeframe’. 


Dialogo ta sumamente valioso pa crea colaboracion entre 
diferente stakeholders. Despues di Aruba Investment Summit 
a facilita un momento pa networking entre empresarionan y 
representantenan di gobierno Arubiano y Hulandes. E evento 
a sirbi como un catalisador pa mas dialogo y accion dirigi 
riba atrae mas inversion cu ta alinia cu e vision di desaroyo 
sostenibel di e isla. 


Minister Geoffrey Wever ta gradici tur e participantenan, 
oradornan, y patrocinadornan pa nan contribucion valioso. 
Danki special na Sr. Vincent Storimans pa e sosten valioso, 
na minister Plenipotenciario, Sr. Ady Thijsen, y na Sr. 
Diederik Kemmerling di KVK Aruba pa nan participacion 
activo. Un danki tambe na e comision cu a organisa e 
evento. Mirando pa futuro, e Aruba Investment Summit a 
establece un fundeshi solido pa dialogo y desaroyo, y nos ta 
optimista cu a logra resalta e oportunidadnan, anticipando 
mas colaboracionnan como resultado di e encuentronan 
positivo aki. 


Proximamente lo ta organisando un cumbre na Aruba den 
luna di augustus invitando e inversionistanan aki pa bin wak 
pa nan mes, e desaroyonan na Aruba y posibilidanan cu 
Aruba tin pa ofrece. 

MINISTER 


N / anera ta conoci, afia pasa a reuni cu APFA pa loke 


l Vita e construccion di e centro di husticia na ex- 
codemsa. 


Na 2022 e ley a wordo aproba unanimamente pa asina 
e edificio aki wordo comberti den un centro di husticia, 
caminda lo bay ubica diferente departamentonan 
hudicial hunto bou un solo dak. A base di esaki, APFA 
a adkiri un "consultant" pa prepara ful e destaho pa cu 
e proyecto aki cual lo tuma luga dia 5 di april binidero, 
pa asina por scoge e compania cu lo bay ehecuta e 
proyecto aki. 


Manera ta conoci, muy pronto lo bay construi un centro 
di husticia nobo na ex-codemsa, caminda lo bay ubica 
diferente departamentonan hudicial, entre otro; Bureau 
City Inspector, Inmigracion Aruba, CEA y KPA. 


Esaki, cu e meta pa introduci diferente funcionalidadnan 
nobo cu nos no conoce ainda den husticia, y na final di 
dia percura pa reduci gastonan di diferente huurnan cu 


tin andando na e momentonan aki. 


Despues di un proceso amplio caminda a involucra e 
diferente departamentonan y sindicatonan, APFA a 
prepara e destaho publico. Pa nan por logra esaki, nan 
a adkiri un consultant pa loke ta e parti di construccion, 
kende a prepara tur e documento y pinturanan pa e 
destaho por tuma luga. E destaho aki lo tuma luga dia 5 
di april binidero, pa asina nan por scoge e compania cu 
ta bay percura pa e construccion di e centro di husticia 
nobo. 


Manera a indica caba, e proyecto aki lo bay tin varios 
beneficio, cuminsando na e hecho cu ta bay paga 
menos na huur y ta bay tin condicionnan di trabou 
completamente nobo, mirando cu tur cos ta bay ta nobo 
den e edificio. Ta trata di un inversion di alrededor di 20 
miyon florin, pa asina e trabounan pa cu e edificio nobo 
pa e centro di husticia, por inicia lo mas pronto cu ta 
posibel. 

OPENBARE AANBESTEDING 


PUBLIC TENDER 


Coenobita Real Estate 101 Development V.B.A. 
Coenobita Real Estate nodigt hierbij belangstellenden uit voor 
deelname aan de openbare aanbesteding van het werk: 
Sloopwerken deel | ex-Codemsa gebouw 


Het werk bestaat in hoofdzaak uit de nodige demontage en/ 
of sloopwerken binnen in het ex- Codemsa gebouw en wat 
bouwsels erbuiten te Cumana. 

Alles zoals omschreven in bestek met tekeningen BKConsult 
23P23 dd 19dec ‘23. 


Bezichtiging is op 19 maart as om 9:00 am ter plaatse. 
Vragen kunnen worden gesteld tot vrijdag 22 maart as, 11:00 
am. De nota wordt toegestuurd aan de kopers van het bestek 

binnen 3 dagen. 


Aanbesteding is op vrijdag 5 april 2024, om 11:00 exact ten 
kantore van BKConsult. 


Het bestek is te koop bij het kantoor van BKConsult N.V. aan 
de Galileistraat 2 vanaf 14 maart as. voor het bedrag van 
AWG 100,- 

MINISTER 


j 
è. Hs K ü ne [_) iba dia 15 di maart, Minister Endy Croes acompafia 
N | | ei l U> | = D Ï \ pa su kerida esposa Dilailah Croes - Odor a atende 
upas a a TEE e di dos Feria Cultural organisa pa Colegio Nigel Matthew 
| AIM NV Z" pf el wel e en conexion cu Dia di Himno y Bandera. 

E Feria Cultural tabata bon bishita, esnan presente 
EC | ITA por a purba e variacion di cuminda crioyo y pasaboca 
m | = _| q | | f= y bishita tent di artesania y producto produci pa nos 


= A | ke 

hendenan local. Tambe tabatin diferente wega popular 
ad a | = ` | O NI | CE Ï pa mucha, hoben y adulto. E meta di e evento aki tabata 
= ben TE INE = Ba pa recauda fondo pa e biahe educativo di e alumnonan di 
ce j En Havo 4 y HL 2 y pa e Art Club. E alumnonan ta biahando 
ME = À D | = z VJ V dia 3 di april proximo pa Canada, unda cu nan lo bishita 

VES ME LI = W W diferente scol. 
| TAN Durante e anochi tabatin presentacion di varios artista 
e — TM renombra y banda musical. Pueblo di Aruba por a 
"VITAGCA FERIA presencia e primicia di e obra teatral prepara pa e 
A | | I QI PFE. F IA i alumno — y docentenan, titula: ‘Greetings From Aruba’. 


Pa conclui, Minister Endy Croes ta felicita e alumno- y 
A | docentenan di Colegio Nigel Matthew cu nan exitoso 


w V LL Z FSA L. Feria Cultural! 


Diabierna 22 Maart 2024 


Continuacion FERIA CULTURAL.... 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


